چورچ التالت George III (George William Frederick; 4 يونيه 1738 - 29 يناير 1820), كان ملك بريطانيا العظمى و ملك ايرلاندا من 25 اكتوبر 1760 و لحد اتحاد البلدين فى 1 يناير 1801, وبعد الاتحاد چورچ التالت بقا لقبه ملك المملكه المتحده لحد ما مات. چورچ التالت كان كمان دوق براونسشوييج - لونيبورج و الامير الناخب من هانوفر فى الامبراطوريه الرومانيه المقدسه لحد ترقيته للقب ملك هانوفر يوم 12 اكتوبر 1814. و هو تالت ملك بريطانى من بيت هانوفر , لكن عكس الاتنين اللى قبله چورچ التالت اتولد فى بريطانيا و اتكلم انجليزى باعتباره لغته الأولى. على الرغم من طول حياته چورچ التالت عمره ما زار هانوفر.